钦定古今图书集成/历象汇编/历法典/第126卷 > 《新法历书》 > 图
## 钦定古今图书集成/历象汇编/历法典/第126卷 > 《新法历书》 > 图

乙得甲丁以甲丁乙丙作壬巳辛庚矩形于壬角之两腰引长之以形心为心如戊作圈分截引长线于子于午渐试之必令子午直线切矩形之辛角乃止即乙丙〈即辛庚〉午庚子己甲丁〈即壬庚〉为四率，连比例线用第二率，午庚为次体之

一边，其体倍大于元体。〈详双中率论〉　若甲丁为乙，丙之
三倍四倍，即午庚边上之体，大于元体亦三。四倍以
上仿此。　用前法，则元体之边倍之，得八倍体之边。
若三之，得二十七倍体之边，四之，得六十四倍体之
边，五之，得一百二十五倍体之边。

又取二倍体边，倍之得十六，再倍得一、二、八倍体之
边，本线上量体任用其边，其根，其面，其对角线，其轴
皆可。

用法一

底，从心至第一点为腰，置尺，次以所求倍数　为腰，
得大底，即所求大体边。　若设零数，如元体。设三，求
作七，以三点为初腰，七点为次腰。如上法。〈此乘体之法〉

用法二

有体求作小体，得元体之几分？如四分之一、四分之
三等法，以元体之边为底，命分数之点为腰，置尺，退
至得分数为小腰，得小底是所求分体边。〈此分体之法〉

用法三

有两体，求其比例，以小体边为底，第一点为腰，置尺，
次以大体边为底，就等数得比例之数也。不尽，则引
小体边于二点以下，以大边就等数两得数乃上，可
得比例之全数，而省零数。

用法四

有几同类之体，求并作一总体，　若有各体之比例，
则以比例之数合为总数，以小体边为底，一点以上
为腰，置尺于总数点内，得大底，即总体边。　若不知，
其比例先求之，次用前法。〈此加体之法〉